CELEX: 
Language: et
Date: 2018-02-19 00:00:00
Title: KOMISJONI DELEGEERITUD MÄÄRUS (EL) …/…, millega muudetakse nõukogu määrust (EÜ) nr 673/2005, millega kehtestatakse täiendavad tollimaksud teatavatele Ameerika Ühendriikidest pärinevatele toodetele

SELETUSKIRI
            
            
               1.DELEGEERITUD ÕIGUSAKTI TAUST
            
            
               Komisjoni käesoleva delegeeritud määruse eelnõu eesmärk on kohandada Ameerika Ühendriikide dumpingu ja subsiidiumide korvamise 2000. aasta seadust (Continued Dumping and Subsidy Offset Act, nn Byrd Amendment; edaspidi „CDSOA“) käsitleva WTO vaidluse raames kohaldatavat vastumeetmete aastast taset.
            
            
               CDSOAga on nähtud ette eelneval eelarveaastal kogutud dumpinguvastaste ja tasakaalustavate tollimaksude summade aastased väljamaksed USA äriühingutele. 2003. aasta jaanuaris leiti, et CDSOA ei ole kooskõlas Ameerika Ühendriikide WTO lepingutest tulenevate kohustustega. 
            
            
               Kuna Ameerika Ühendriigid ei täitnud oma WTO lepingute järgseid kohustusi, anti ELile luba kehtestada kindlaksmääratud määra ületav täiendav imporditollimaks teatavate USAst pärit toodete suhtes, mille kaubanduslik koguväärtus ei ületa aastas 72 % CDSOA alusel EList imporditud toodetelt kogutud tollimaksude väljamaksesummast viimasel aastal, mille kohta on olemas andmed. EL on alates 1. maist 2005 kohaldanud teatavate Ameerika Ühendriikidest pärit toodete impordile igal aastal täiendavat väärtuselist tollimaksu
                  1
                ja kohandanud vastumeetmete taset vastavalt ELi toodetelt kogutud tollimaksude alusel kõige hiljutisemal aastal väljamakstud summale. 
            
            
               Käesolev komisjoni delegeeritud määruse eelnõu ei hõlma kaalutlusõigust ja järgib täielikult nõukogu kehtestatud õiguslikke kohustusi.
            
            
               1.Alates 1. maist 2018 kohaldatav uus vastumeetmete tase (682 823 USA dollarit) on kehtestatud 2017. eelarveaastal (1. oktoober 2016 – 30. september 2017) kogutud dumpingu- ja subsiidiumivastaste tollimaksude viimaste CDSOA kohaste väljamaksete alusel.
            
            
               2.Uus vastumeetmete tase (682 823 USA dollarit) on alates 1. maist 2017 kohaldatavast praegusest vastumeetmete tasemest (8 165 179 USA dollarit) märkimisväärselt madalam. 
            
            
               3.Komisjon on uue vastumeetmete taseme kehtestamisel kohustatud esmalt lisama tooteid I lisasse või neid sealt kõrvaldama. Kui sel moel ei saa uut taset kehtestada, siis tuleb muuta I lisa toodete suhtes kohaldatavat täiendava tollimaksu määra. Kaupade lisast kõrvaldamisel oleks peatamise ulatus käesoleval aastal kas suurem või väiksem kui 72 % CDSOA alusel tehtud väljamaksetest. Kuna käesoleval aastal ei saa peatamise ulatust kohandada soodustuste olematuks muutmise või vähendamise määraga, lisades tooteid nõukogu määruse (EÜ) nr 673/2005 I lisasse või neid sealt kõrvaldades, kohaldatakse nimetatud määruse artikli 3 lõike 1 punkti e:
            
            
               a)seepärast ei lisata tooteid I lisasse ega kõrvaldata neid sealt ja sellest tulenevalt ei muudeta seal sisalduvat toodete loetelu; 
            
            
               b)muudetakse I lisa toodete suhtes kohaldatavat täiendavat tollimaksumäära, st seda vähendatakse 4,3 %-lt (eelmise aasta määr) 0,3 %-le, et kajastada vastumeetmete taset. 
            
            
               4.Sellest tulenevalt ja vastavalt nõukogu määruse (EÜ) nr 673/2005 artikli 3 lõike 1 punktile e kehtestatakse delegeeritud määruse eelnõus alates 1. maist 2018 USAst pärit suhkrumaisi, prilliraamide, autokraanade ja naiste denimist pükste ja põlvpükste suhtes 0,3 % täiendav väärtuseline tollimaks. 
            
            
               5.I lisas loetletud Ameerika Ühendriikidest pärineva nelja toote 0,3 % täiendava väärtuselise imporditollimaksu mõju kaubandusväärtusele ei ületa ühe aasta jooksul 682 823 USA dollarit (vt määruse (EÜ) nr 673/2005 artikli 3 lõike 1 punktid a ja b). Määruse (EÜ) nr 673/2005 II lisa ei muudeta, kuna kõnealuse lisa kõik tooted on juba lisatud I lisasse. 
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Kooskõlas delegeeritud õigusakte käsitleva ühise seisukoha punktiga 4 peeti konsultatsioone Euroopa Parlamendi, nõukogu ja Euroopa Komisjoni vahel. Eelnev konsulteerimine huvitatud isikute või sidusrühmadega või mõjuhinnangu koostamine ei ole asjakohane. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Käesoleva delegeeritud määruse õiguslik alus on nõukogu määruse (EÜ) nr 673/2005 (millega kehtestatakse täiendavad tollimaksud teatavatele Ameerika Ühendriikidest pärinevatele toodetele ja mida on muudetud Euroopa Parlamendi ja nõukogu määrusega (EL) nr 38/2014, millega muudetakse teatavaid ühist kaubanduspoliitikat käsitlevaid määrusi seoses volituste delegeerimisega ja rakendamisvolituste andmisega teatavate meetmete vastuvõtmiseks) artikli 3 lõige 3. 
            
            
               Nõukogu määruse (EÜ) nr 673/2005 artikliga 1 peatatakse 1994. aasta üldises tolli- ja kaubanduskokkuleppes sätestatud tariifsed soodustused ja seotud kohustused Ameerika Ühendriikidest pärinevate toodete puhul, mis on loetletud kõnealuse määruse I lisas. Artikli 3 lõikes 1 on kindlaks määratud kriteeriumid, mille kohaselt komisjon kohandab igal aastal peatamise ulatust vastavalt sellele, mil määral on CDSOA põhjustanud ELi soodustuste olematuks muutmist või vähendamist asjaomasel ajavahemikul.
            
            
               KOMISJONI DELEGEERITUD MÄÄRUS (EL) …/…,
            
         
         
            
               19.2.2018,
            
            
               millega muudetakse nõukogu määrust (EÜ) nr 673/2005, millega kehtestatakse täiendavad tollimaksud teatavatele Ameerika Ühendriikidest pärinevatele toodetele
            
            
               EUROOPA KOMISJON,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu 25. aprilli 2005. aasta määrust (EÜ) nr 673/2005, millega kehtestatakse täiendavad tollimaksud teatavatele Ameerika Ühendriikidest pärinevatele toodetele,
                  2
                eriti selle artiklit 3,
            
            
               ning arvestades järgmist:
            
            
               (1)Kuna Ameerika Ühendriigid ei ole viinud dumpingu ja subsiidiumide korvamise seadust (Continued Dumping and Subsidy Offset Act – CDSOA) kooskõlla oma Maailma Kaubandusorganisatsiooni (WTO) lepingute järgsete kohustustega, kehtestati määrusega (EÜ) nr 673/2005 teatavate Ameerika Ühendriikidest pärit toodete impordi suhtes alates 1. maist 2005. aastast 15 % täiendav väärtuseline tollimaks. Vastavalt WTO loale peatada soodustuste kohaldamine Ameerika Ühendriikide suhtes kohandab komisjon igal aastal peatamise ulatust vastavalt sellele, mil määral CDSOA on põhjustanud Euroopa Liidu soodustuste olematuks muutmist või vähendamist asjaomasel ajavahemikul.
            
            
               (2)Kõige hilisem aasta, mille puhul on dumpinguvastaste tollimaksude ja tasakaalustavate tollimaksude ning CDSOA alusel tehtud väljamaksete kohta andmeid, on 2017. eelarveaasta (1. oktoober 2016 – 30. september 2017). Ameerika Ühendriikide tolli- ja piiriteenistuse avaldatud andmete kohaselt on liidu soodustuste olematuks muutmise või vähendamise määr 682 823 USA dollarit.
            
            
               (3)Soodustuste olematuks muutmise või vähendamise määr on vähenenud ja sellest lähtuvalt on ka peatamise ulatus väiksem. Peatamise ulatust ei saa siiski soodustuste olematuks muutmise või vähendamise määraga kohandada, lisades tooteid määruse (EÜ) nr 673/2005 I lisasse või neid sealt kõrvaldades. Kui lisasse jääks vaid üks toode, oleks vastumeetmete tase (4,3% täiendavast tollimaksu määrast) suurem kui 72 % CDSOA alusel tehtud väljamaksetest ning kõikide kaupade kõrvaldamisel I lisast oleks vastumeetmete tase väiksem kui 72 % CDSOA alusel tehtud väljamaksetest. Seega peaks komisjon kooskõlas kõnealuse määruse artikli 3 lõike 1 punktiga e jätma I lisas esitatud toodete loetelu endiseks ja muutma täiendava tollimaksu määra, et kohandada peatamise ulatust soodustuste olematuks muutmise või vähendamise määraga. I lisas loetletud neli toodet tuleks sinna alles jätta, täiendava tollimaksu määra tuleks muuta ning uueks määraks tuleks kehtestada 0,3 %.
            
            
               (4)I lisas loetletud Ameerika Ühendriikidest pärinevate toodete 0,3 % täiendava väärtuselise imporditollimaksu mõju kaubandusväärtusele ei ületa aasta jooksul 682 823 USA dollarit.
            
            
               (5)Et hoida ära viivitusi täiendava imporditollimaksu muudetud määra kohaldamisel, peaks käesolev määrus jõustuma selle avaldamise päeval.
            
            
               (6)Määrust (EÜ) nr 673/2005 tuleks seetõttu vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määrust (EÜ) nr 673/2005 muudetakse järgmiselt.
            
            
               (1)Nõukogu määruse (EÜ) nr 673/2005 artikkel 2 asendatakse järgmisega:
            
            
               „Artikkel 2
            
            
               Käesoleva määruse I lisas loetletud Ameerika Ühendriikidest pärinevatele toodetele kehtestatakse lisaks määruse (EL) nr 952/2013* alusel kohaldatavale tollimaksule täiendav 0,3 % väärtuseline tollimaks.
            
            
               _________________________
            
            
               * ELT L 269, 10.10.2013, lk 1“
            
         
         
            
               (2)Nõukogu määruse (EÜ) nr 673/2005 I lisa asendatakse käesoleva määruse lisaga.
            
            
               Artikkel 2
            
            
               Käesolev määrus jõustub Euroopa Liidu Teatajas avaldamise päeval.
            
            
               Seda kohaldatakse alates 1. maist 2018. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 19.2.2018
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Nõukogu määrus (EÜ) nr 673/2005 (nn Byrdi määrus), millega kehtestatakse teatavate Ameerika Ühendriikidest pärit toodete impordi suhtes 15 % täiendav tollimaks (ELT L 110, 30.4.2005, lk 1) ja mida on muudetud komisjoni 24. veebruari 2017. aasta delegeeritud määrusega (EL) 2017/750 (ELT L 113, 29.4.2017, lk 12), millega kehtestatakse 4,3 % täiendav tollimaks.
               
               
                  
                     (2)
                  
                        ELT L 110, 30.4.2005, lk 1; määrust on muudetud Euroopa Parlamendi ja nõukogu määrusega (EL) nr 38/2014 (ELT L 18, 21.1.2014, lk 52).
               
            
      
    ---documentbreak--- 
      
         
         
            
               LISA
            
            
               „I LISA
            
            
               Tooted, millele kehtestatakse täiendav tollimaks, on tähistatud kaheksakohalise CN-koodiga ja vastavad asjakohasele kirjeldusele.
            
            
                     
                        0710 40 00
                     
                  
                  
                     
                        Suhkrumais
                     
                  
               
                     
                        6204 62 31
                     
                  
                  
                     
                        Naiste ja tüdrukute püksid ja põlvpüksid, v.a töö- ja ametirõivad, puuvillasest denimist
                     
                  
               
                     
                        8705 10 00
                     
                  
                  
                     
                        Autokraanad
                     
                  
               
                     
                        Ex 9003 19 00
                     
                  
                  
                     
                        Prillide, kaitseprillide jms raamid, mitteväärismetallist
                     
                  
               
               “